ການຢ້ຽມຢາມ ອັງກິດ ຢ່າງເປັນທາງການ ຂອງ ປ. ທຣຳ ຈະຖືກຕ້ອນຮັບ ໂດຍ ພິທີການຫຼູຫຼາ ພ້ອມດ້ວຍ ການປະທ້ວງ
ໃນປີນີ້ ພວກຜູ້ຈັດການປະທ້ວງ ກ່າວວ່າ ພວກເຂົາເຈົ້າຄາດໝາຍວ່າ ຈະມີຈຳນວນຕົວເລກຊ່ຳໆກັນ ທີ່ຈະປະທ້ວງ ຕໍ່ຕ້ານນະໂຍບາຍຕ່າງໆ ຂອງທ່ານທຣຳ.
ປະທານາທິບໍດີ ດໍໂນລ ທຣຳ ຈະຢູ່ໃນປະເທດອັງກິດ ໃນວັນທີ 3 ມິຖຸນາທີ່ຈະມາເຖິງນີ້ ໃນການເດີນທາງຢ້ຽມຢາມຢ່າງເປັນທາງການ ໂດຍການເຊື້ອເຊີນຂອງພະລາຊີນີ ເອລີຊາເບັດ ທີສອງ ແຫ່ງອັງກິດ ທ່ານ ຈະເຂົ້າຮ່ວມໃນງານລຳລຶກຕ່າງໆ ໃນ ວັນຄົບ ຮອບ 75 ປີ ແຫ່ງການເປີດບັ້ນລົບບຸກຂອງພວກປະເທດພັນທະມິດ ໃນສົງຄາມໂລກ ຄັ້ງທີ 2 ຫລື D-Day ທຳນຽບຂາວ ກ່າວວ່າ ການເດີນທາງໃນຄັ້ງນີ້ ຈະຢືນຢັນອີກເທື່ອ ນຶ່ງ ເຖິງຄຳວ່າ ລະຫວ່າງ ສອງປະເທດ ດັ່ງກ່າວນີ້ ແຕ່ດັ່ງທີ່ ນັກຂ່າວປະຈຳທຳນຽບຂາວ ແພັດຊີ ວີດາຄຸສວາຣາ ລາຍງານມາ ກໍແມ່ນວ່າ ການຢ້ຽມຢາມນີ້ ຈະບໍ່ພຽງແຕ່ເຕັມໄປດ້ວຍພິທີໃຫຍ່ໂຕມະໂຫລານເທົ່ານັ້ນ ແຕ່ມັນຍັງຈະມີການປະທ້ວງນຳດ້ວຍ ຊຶ່ງໄຊຈະເລີນສຸກ ຈະນຳເອົາລາຍລະອຽດມາ ສະເໜີທ່ານ ໃນອັນດັບຕໍ່ໄປ ໃນວັນທີ 3 ມິຖຸນາ ນີ້ ປະທານາທິບໍດີ ດໍໂນລ ທຣຳ ແລະສະຕີໝາຍເລກນຶ່ງ ທ່ານນາງ ເມີລາເນຍ ທຣຳ ຈະໄດ້ພົບກັບ ພະລາຊີນີ ເອລີຊາເບັດ ທີສອງ ໃນຖານະການຢ້ຽມຢາມ ຢ່າງເປັນທາງການ ຫຼັງຈາກທີ່ ທ່ານທຣຳ ໄດ້ພົບປະກັບ ພະລາຊີນີ ໃນລະຫວ່າງ ການ ເດີນທາງໄປວຽກ ຢູ່ອັງກິດ ເມື່ອປີກາຍນີ້ ການຢ້ຽມຢາມຢ່າງເປັນທາງການນີ້ ກ່ຽວພັນກັບພິທີການສະເຫຼີມສະຫຼອງ ແລະການ ສະແດງຂະບວນແຫ່ທີ່ຫຼູຫຼາ ຫຼາຍກວ່າ ແລະປະເທດເຈົ້າພາບ ກໍຈະເປັນຜູ້ຮັບຈ່າຍຄ່າ ໃຊ້ຈ່າຍທັງຫຼາຍ ກ້ານເຊີນ ໄດ້ຖືກສົ່ງໄປເຖິງ ທ່ານທຣຳ ຫຼັງຈາກທີ່ທ່ານໄດ້ເຂົ້າປະຈຳ ຕຳແໜ່ງ ແຕ່ການຢ້ຽມຢາມ ໄດ້ຖືກເລື່ອນ ຍ້ອນເຫດຜົນຈຳນວນນຶ່ງ ທີ່ລວມທັງ ດ້ານ ຄວາມປອດໄພ ທ່ານຊາຣສ໌ ຄຸບຈັນ ຄະນະກຳມະການຮັບຜິດຊອບດ້ານສາຍສຳພັນກັບຕ່າງປະເທດ ກ່າວວ່າ 75 ປີຜ່ານມາ ຫຼັງຈາກທີ່ ພວກທະຫານພັນທະມິດ 150,000 ຄົນ ໄດ້ຂັບໄລ່ກອງກຳລັງ ຂອງເຢຍຣະມັນ ອອກຈາກປະເທດຝຣັ່ງ ຊຶ່ງທ່ານທຣຳ ຈະໄປຮ່ວມໃນພິທີລຳລຶກເຖິງ ວັນ D-Day ທີ່ເປັນວັນແຫ່ງການບຸກເຂົ້າໄປໃນເມືອງ ພອດສເມົາ ແລະໃນເມືອງນໍມັງດີ ຂອງຝຣັ່ງ ທ່ານປະທານາທິບໍດີ ຈະເຂົ້າຮ່ວມໃນງານລ້ຽງຢ່າງເປັນທາງການ ຢູ່ທີ່ພະລາດຊະວັງ ບັກກິງແຮມ ແລະກອງປະຊຸມສອງຝ່າຍ ກັບນາຍົກລັດຖະມົນຕີ ເທີຣີຊາ ເມ ຜູ້ທີ່ກຳລັງ ຈະລາອອກຈາກຕຳແໜ່ງ ໃນສອງວັນ ຫຼັງຈາກທີ່ທ່ານທຣຳ ໄດ້ເດີນທາງອອກຈາກ ປະເທດ ຍ້ອນວ່າ ບໍ່ສາມາດບັນລຸຂໍ້ຕົກລົງ ກ່ຽວກັບ ການຖອນໂຕອອກຈາກສະຫະພາບ ຢູໂຣບ ທ່ານເຈກກັບ ປາຣາຄີລັສ ຈາກສະພາຕ່ຳ ຊາທຳ ຂອງອັງກິດ ກ່າວວ່າ ໃນສອງສາມມື້ກ່ອນໜ້າການອອກເດີນທາງນັ້ນ ທ່ານທຣຳ ໄດ້ກ່າວວ່າ ທ່ານອາດຈະພົບ ກັບ ທ່ານໂບຣິສ ຈອນສັນ ແລະ ທ່ານໄນໂຈລ ຟາຣາຈ໌ ຜູ້ເປັນນັກການເມືອງທີ່ສະໜັບ ສະໜຸນການຖອນໂຕອອກຈາກສະຫະພາບຢູໂຣບຂອງອັງກິດ ຊຶ່ງພວກກ່ຽວກຳລັງຈະຫາ ທາງປ່ຽນແທນທ່ານນາງ ເມ ສ່ວນປະທານາທິບໍດີ ສະຫະລັດ ທ່ານດໍໂນລ ທຣຳ ກໍກ່າວວ່າ ທ່ານທຣຳ ແລະທ່ານນາງເມ ຍັງອາດຈະປຶກສາຫາລືກັນ ໃນເລື້ອງທີ່ສຳຄັນໆ ກ່ຽວກັບ ສາຍສຳພັນໃນປັດຈຸບັນ ລະຫວ່າງ ສະຫະລັດກັບອັງກິດ ທີ່ປະກອບດ້ວຍ ການເຈລະຈາ ໃນເລື້ອງຂໍ້ຕົກລົງການຄ້າ ແລະ ວິທີການຮັບມືກັບ ອີຣ່ານ ແລະຈີນ ທ່ານ ປາຣາຄີລັສ ຂອງສະພາຕ່ຳ ຊາທຳ ຂອງອັງກິດ ກ່າວວ່າ ເມື່ອປີກາຍນີ້ ປະຊາຊົນຫຼາຍກວ່າ 100,000 ຄົນ ໄດ້ພາກັນປະທ້ວງ ຢູ່ໃນນະຄອນ ຫຼວງລອນດອນ ແລະ ແຫ່ງອື່ນໆໃນອັງກິດ ໃນປີນີ້ ພວກຜູ້ຈັດການປະທ້ວງ ກ່າວວ່າ ພວກເຂົາເຈົ້າ ຄາດໝາຍວ່າ ຈະມີຈຳນວນຕົວເລກຊ່ຳໆກັນ ທີ່ຈະປະທ້ວງຕໍ່ຕ້ານ ນະໂຍບາຍຕ່າງໆຂອງທ່ານທຣຳ ທີ່ລວມທັງ ເລື້ອງຄົນເຂົ້າເມືອງ ແລະການປ່ຽນແປງ ຂອງດິນຟ້າອາກາດ (Jacob Parakilas, Chatham House) (U S President Donald Trump) (Jacob Parakilas, Chatham House)